**Jelgavas novada pašvaldības saistošo noteikumu Nr. “Par līdzfinansējumu**

**Jelgavas novada pašvaldības profesionālās ievirzes izglītības iestādēs”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu mērķis ir veicināt kvalitatīvas profesionālās ievirzes izglītības pieejamību Jelgavas novada iedzīvotājiem un noteikt pašvaldības saistošajos noteikumos noteiktu un skaidru kārtību par vecāku līdzfinansējuma maksu izglītojamiem, kuru dzīvesvieta deklarēta Jelgavas novada pašvaldības administratīvajā teritorijā un noteikt atšķirīgu līdzfinansējuma maksu Jelgavas novadā nedeklarētajiem profesionālās ievirzi izglītības programmu audzēkņiem, kas mācās Jelgavas novada pašvaldības profesionālās ievirzes izglītības iestādēs.  Kā norādīts Latvijas Republikas tiesībsarga vēstulē Nr. 1-8/21 Jelgavas novada pašvaldībai, tā ir “objektīva un pamatota pašvaldības pieeja, jo vērsta uz to, lai vispirms iespējami labāk nodrošinātu savu iedzīvotāju intereses, ņemot vērā pašvaldības budžeta iespējas”. |
| 1. Fiskālā ietekme uz pašvaldības budžetu | Līdzfinansējuma maksa samazinās pašvaldības izmaksas profesionālās ievirzes izglītības programmu īstenošanā un dos iespēju profesionālās ievirzes izglītības iestādēm izmantot iegūtos finanšu līdzekļus atbilstoši Izglītības likuma 60.panta septītajā daļā noteiktajiem mērķiem. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – izglītojamo vecākiem būs jāmaksā lielāks līdzfinansējums profesionālās ievirzes izglītības iestādēs, bet tas izglītības iestādēm ļaus uzlabot izglītības kvalitāti, piemēram, iegādāties mācību līdzekļus, mūzikas instrumentus, sporta inventāru. Saistošie noteikumi paredz arī atvieglojumus noteiktām iedzīvotāju grupām.  Ietekme uz vidi – nav tiešas ietekmes uz vidi.  Ietekme uz iedzīvotāju veselību – nav tiešas ietekmes uz iedzīvotāju veselību.  Ietekme uz uzņēmējdarbības vidi pašvaldības teritorijā – nav ietekmes uz uzņēmējdarbības vidi pašvaldības teritorijā.  Ietekme uz konkurenci – nav ietekmes uz konkurenci. |
| 1. Ietekme uz administratīvajām procedūrām un to izmaksām | Administratīvā sloga pieaugums iespējams saistībā ar iesniegumu apstrādi un rīkojumu sagatavošanu. Tiek plānots to īstenot esošā personāla ietvaros. |
| 1. Ietekme uz pašvaldības funkcijām un cilvēkresursiem | Saistošo noteikumu izpildei nav nepieciešams veidot pašvaldībā jaunas institūcijas, darba vietas vai paplašināt esošo institūciju kompetenci. |
| 1. Informācija par izpildes nodrošināšanu | Saistošo noteikumu izpildes nodrošināšanai netiek paredzēta jaunu institūciju izveide, esošo likvidācija vai reorganizācija. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir atbilstoši iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Pašvaldības izraudzītie līdzekļi ir likumīgi un rīcība atbilst augstākstāvošiem normatīvajiem aktiem. Izglītības likuma 12. panta 2.1 daļa noteic, ka pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46.panta trešajai daļai saistošo noteikumu projekts un tam pievienotais paskaidrojuma raksts no 2025. gada .jūnija līdz 2025.gada .jūnijam tika publicēts pašvaldības oficiālajā tīmekļvietnē www.jelgavasnovads.lv sabiedrības viedokļa noskaidrošanai, nodrošinot iespēju ikvienai personai iesniegt savus priekšlikumus vai iebildumus.  Publicēšanas laikā par saistošo noteikumu projektu tika / netika saņemti sabiedrības viedokļi. |

Domes priekšsēdētājs